Document ID: 31989L0520

Komisijas Direktīva
(1989. gada 6. septembris),
ar kuru groza pielikumu Padomes Direktīvai 82/471/EEK par dažiem produktiem, ko izmanto dzīvnieku ēdināšanā
(89/520/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Direktīvu 88/485/EEK [2], un jo īpaši tās 6. pantu,
tā kā Direktīvā 82/471/EEK noteikts regulāri pārskatīt tās pielikumus zinātnes un tehnikas atziņu attīstības dēļ;
tā kā pētījumā par jaunu produktu, kas pieder pie aminoskābēm, ir noskaidrojies, ka tas atbilst Direktīvā 82/471/EEK noteiktajām prasībām; tā kā tādēļ, ievērojot konkrētus nosacījumus, šo produktu jāatļauj izmantot dzīvnieku ēdināšanā;
tā kā ir atzīts par nepieciešamu mainīt sastāva raksturlielumus un īpašos noteikumus, kas pielikumā noteikti aminoskābju hidroksianalogiem;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Ar šo Direktīvas 82/471/EEK pielikumu groza, kā noteikts šīs direktīvas pielikumā.
2. pants
Vēlākais, līdz 1990. gada 31. decembrim dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības.
Noteikumos, ko pieņem, ievērojot šā panta pirmo daļu, ievieto skaidri izteiktu atsauci uz šo direktīvu.
Dalībvalstis par to tūlīt informē Komisiju.
3. pants
Šī direktīva ir adresēta dalībvalstīm.
Briselē, 1989. gada 6. septembrī

Labels: 7
1
16
6